आधिकारिक सूत्रों ने बताया कि गडोले गांव में आतंकवादियों के छिपे होने की खुफिया जानकारी मिलने पर राष्ट्रीय राइफल्स, राज्य पुलिस के विशेष कार्रवाई समूह (एसओजी) और केंद्रीय रिजर्व पुलिस बल (सीआरपीएफ) के जवानों ने संयुक्त घेराबंदी और तलाश अभियान चलाया। सुरक्षा बलों के जवान जब आतंकवादियों के ठिकाने की ओर बढ़ रहे थे, तो आतंकवादियों ने स्वचालित हथियारों से गोलीबारी शुरु की दी। इसके बाद सुरक्षा बलों ने भी जवाबी कार्रवाई की और दोनों ओर से गोलीबारी शुरु हो गई। आतंकवादियों को फरार होने से रोकने के लिए अतिरिक्त सुरक्षा बलों को मुठभेड़ स्थल पर भेजा गया है।